ᱡᱮᱜᱮᱛᱟᱹᱨᱤ ᱟᱹᱫᱤᱵᱟᱹᱥᱤ ᱢᱟᱦᱟᱸ

ᱡᱮᱜᱮᱛᱟᱹᱨᱤ ᱟᱹᱫᱤᱵᱟᱹᱥᱤ ᱢᱟᱦᱟᱸ (International Day of the World's Indigenous Peoples) ᱫᱚ ᱥᱮᱨᱢᱟ ᱨᱮᱱᱟᱜ ᱤᱝᱨᱮᱡᱤ ᱙ ᱟᱜᱚᱱᱴ  ᱵᱚᱱ ᱢᱟᱱᱟᱣ ᱟᱜᱩᱭᱮᱫᱟ ᱾ ᱡᱟᱛᱤᱥᱚᱝᱜᱷᱚ ᱑᱙᱙᱔ ᱥᱮᱨᱢᱟ ᱠᱷᱚᱱ ᱱᱚᱣᱟ ᱢᱟᱦᱟᱸᱭ ᱢᱟᱱᱟᱣ ᱟᱹᱜᱩᱭᱫᱟ᱾ 

ᱥᱟᱱᱟᱢ ᱜᱮᱵᱚᱱ ᱵᱟᱰᱟᱭ ᱜᱮᱭᱟ ᱡᱟᱱᱤᱡ ᱠᱷᱟᱱ ᱙ ᱟᱱ ᱟᱜᱚᱥᱴ ᱫᱚ ᱵᱤᱥᱥᱚ ᱟᱫᱤᱵᱟᱥᱤ ᱢᱟᱦᱟ ᱵᱚᱱ ᱢᱟᱱᱟᱣ ᱟᱜᱩ ᱮᱫᱟ ᱢᱮᱱᱠᱷᱟᱱ ᱵᱤᱥᱥᱚ ᱟᱫᱤᱵᱟᱥᱤ ᱢᱮᱱ ᱞᱮᱠᱷᱟᱱ ᱫᱷᱟᱨᱛᱤ ᱡᱟᱠᱟᱛ ᱨᱮᱱ ᱯᱟᱦᱤᱞ ᱯᱤᱲᱦᱤ ᱠᱷᱚᱱ ᱯᱤᱲᱦᱤ ᱦᱮᱡ ᱟᱜᱩ ᱟᱠᱟᱱ ᱛᱟᱦᱮᱸᱱ ᱢᱟᱱᱢᱤ ᱜᱮ ᱵᱚᱱ ᱵᱷᱩᱡᱟᱹᱣ -ᱟ 

 ᱱᱟᱜᱟᱢ 
ᱦᱚᱭᱛᱚ ᱡᱟᱱᱤᱡ ᱠᱷᱟᱱ ᱵᱚᱱ ᱵᱟᱰᱟᱭ ᱜᱮᱭᱟ ᱕ ᱜᱚᱴᱟᱝ ᱢᱚᱦᱟᱫᱮᱥ ᱨᱮ ᱔᱐ ᱜᱚᱴᱟᱝ ᱫᱤᱥᱚᱢ ᱠᱷᱚᱱ ᱡᱟᱹᱥᱛᱤ ᱫᱤᱥᱚᱢ ᱨᱮ ᱨᱮ ᱕ ᱞᱮᱠᱟᱱ ᱥᱚᱥᱚᱥᱨᱟᱫᱷᱤᱠ ᱡᱟᱹᱛᱤ ᱟᱹᱫᱤᱵᱟᱹᱥᱤ ᱡᱟᱹᱛᱤ ᱠᱳ ᱓᱕ ᱠᱳᱴᱤ ᱠᱷᱚᱱ ᱓᱗ ᱠᱳᱴᱤ ᱢᱟᱹᱱᱢᱤ ᱢᱮᱱᱟᱜ ᱠᱳᱣᱟ᱾ ᱢᱤᱢᱤᱫ ᱫᱤᱥᱚᱢ ᱨᱮ ᱢᱤᱢᱤᱫ ᱨᱚᱠᱚᱢ ᱧᱩᱛᱩᱢ ᱛᱮᱠᱚ ᱦᱚᱦᱚ ᱟᱠᱚᱣᱟ ᱾ ᱚᱠᱟᱨᱮ ᱫᱚ ᱟᱹᱫᱤᱵᱟᱹᱥᱤ ᱥᱮ ᱡᱚᱱᱚᱡᱟᱛᱤ ᱥᱮ ᱱᱨᱤ ᱡᱟᱛᱤ ᱥᱮ ᱟᱹᱫᱤᱢ ᱡᱟᱹᱛᱤ ᱱᱚᱝᱠᱟᱱ ᱱᱟᱱᱟᱱ ᱦᱩᱱᱟᱹᱨ ᱞᱮᱠᱟᱱ ᱠᱚ ᱦᱚᱦᱚ ᱟᱠᱚᱣᱟ ᱾ ᱟᱫᱚ ᱡᱟᱹᱥᱛᱤ ᱵᱷᱟᱜᱽ ᱜᱮ ᱟᱹᱫᱤᱵᱟᱹᱥᱤ ᱧᱩᱛᱩᱢ ᱜᱮᱠᱩ ᱠᱩᱥᱤᱭᱟᱜᱼᱟ᱾ ᱟᱹᱫᱤᱵᱟᱹᱥᱤ ᱚᱠᱚᱭ ᱠᱟᱱᱟ ᱠᱚ ᱚᱱᱟ ᱨᱮᱱᱟᱜ ᱡᱟᱸᱦᱟᱸᱱ ᱵᱷᱩᱴᱟᱹᱟᱱ ᱫᱚ ᱵᱟᱝ ᱢᱮᱱᱟᱜ ᱨᱮᱦᱚᱸ ᱠᱤᱪᱷᱩ ᱠᱤᱪᱷᱩ ᱪᱤᱱᱦᱟᱹ ᱫᱟᱨᱟᱭ ᱛᱮ ᱵᱩᱡᱷᱟᱹᱜᱼᱟ ᱡᱮ ᱱᱩᱠᱩ ᱫᱚ ᱠᱚ ᱟᱹᱫᱤᱵᱟᱹᱥᱤ ᱠᱟᱱᱟ᱾ ᱡᱟᱹᱛᱤᱥᱚᱝᱜᱷᱚ ᱫᱚ ᱟᱹᱫᱤᱵᱟᱹᱥᱤ ᱢᱮᱱᱛᱮ ᱤᱱᱰᱤᱡᱮᱱᱟᱥ ᱟᱹᱲᱟᱹᱭ ᱵᱮᱵᱷᱟᱨᱟ᱾ ᱟᱹᱫᱤᱵᱟᱹᱥᱤ ᱠᱳᱣᱟᱜ ᱟᱹᱭᱫᱟᱹᱨᱤ ᱠᱚ ᱞᱟᱹᱜᱤᱫ ILO  ᱠᱚᱱᱵᱷᱮᱱᱥᱚᱱ ᱑᱐᱗ ᱫᱷᱟᱨᱟ (᱑᱙᱕᱗) ᱟᱨ ᱠᱚᱱᱵᱷᱮᱱᱥᱚᱱ ᱑᱖᱙ (᱑᱙᱘᱙) ᱥᱟᱞ ᱨᱮ ᱚᱞ ᱞᱮᱱᱟ ᱾  ᱟᱹᱫᱤᱵᱟᱹᱥᱤ ᱠᱚ ᱞᱟᱹᱜᱤᱛ ᱱᱚᱣᱟ ᱵᱟᱨᱮᱭᱟ ᱠᱚᱱᱵᱷᱮᱱᱥᱚᱱ ᱜᱮ ᱡᱮᱜᱮᱛ ᱡᱟᱠᱟᱛ ᱨᱮᱱᱟᱜ ᱯᱩᱭᱞᱩ ᱟᱹᱭᱤᱱ ᱠᱟᱱᱟ᱾ ᱱᱚᱣᱟ ᱠᱩ ᱯᱟᱸᱡᱟ ᱛᱮᱜᱮ ᱫᱤᱥᱚᱢ ᱫᱤᱥᱚᱢ  ᱨᱮ ᱟᱞᱟᱫᱟ ᱟᱞᱟᱫᱟ ᱟᱹᱭᱤᱱ ᱠᱚ ᱢᱮᱱᱟᱜᱼᱟ᱾  

 ᱥᱤᱠᱨᱤᱛᱤ 
᱒᱓ ᱰᱤᱥᱮᱢᱵᱚᱨ ᱑᱙᱙᱔ ᱥᱮᱨᱢᱟ ᱨᱮ ᱡᱟᱛᱤᱥᱚᱝᱜᱷᱚ ᱨᱮᱱᱟᱜ ᱥᱟᱫᱷᱟᱨᱚᱱ ᱯᱚᱨᱤᱥᱚᱫ ᱨᱮ ᱡᱮᱜᱮᱛᱟᱹᱨᱤ ᱟᱹᱫᱤᱵᱟᱹᱥᱤ ᱢᱟᱦᱟᱸ ᱔᱙/᱒᱑᱔ ᱫᱷᱟᱨᱟ ᱛᱮ ᱙ ᱟᱜᱚᱥᱴ ᱨᱮ ᱢᱟᱱᱟᱣ ᱞᱟᱹᱜᱤᱛ ᱥᱤᱠᱨᱤᱛᱤᱭ ᱧᱟᱢ ᱠᱮᱫᱟ᱾ ᱤᱱᱟᱹ ᱛᱟᱭᱚᱢ ᱠᱷᱚᱱ ᱱᱤᱛ ᱫᱷᱟᱹᱵᱤᱡ ᱜᱚᱴᱟ ᱫᱷᱟᱹᱨᱛᱤ ᱨᱮᱱ ᱟᱹᱫᱤᱵᱟᱹᱥᱤ ᱠᱚ ᱤᱝᱨᱮᱡᱤ ᱥᱮᱨᱢᱟ ᱨᱮᱱᱟᱜ ᱙ ᱟᱜᱚᱥᱴ ᱦᱤᱞᱟᱹᱜ ᱟᱹᱫᱤᱵᱟᱹᱥᱤ ᱢᱟᱦᱟᱸ ᱢᱮᱱᱛᱮ ᱠᱚ ᱢᱟᱱᱟᱣ ᱟᱹᱜᱩᱭᱫᱟ᱾ 

᱑᱙᱙᱔ ᱠᱷᱚᱱ ᱒᱐᱐᱔ ᱥᱮᱨᱢᱟ ᱫᱷᱟᱹᱵᱤᱡ ᱜᱮᱞ ᱥᱮᱨᱢᱟ ᱯᱩᱭᱞᱩ ᱟᱹᱫᱤᱵᱟᱹᱥᱤ ᱫᱚᱥᱚᱠ ᱟᱨ ᱒᱐᱐᱔ ᱠᱷᱚᱱ ᱒᱐᱑᱔ ᱫᱷᱟᱹᱵᱤᱡ ᱫᱚᱥᱟᱨ ᱫᱚᱥᱚᱠ ᱛᱟᱸᱦᱮᱸᱠᱟᱱᱟ᱾ ᱛᱚᱵᱮ ᱱᱤᱛ ᱦᱚᱸ ᱫᱷᱟᱹᱨᱛᱤ ᱨᱮᱱ ᱡᱟᱹᱥᱛᱤ ᱵᱷᱟᱜᱽ ᱟᱹᱫᱤᱵᱟᱹᱥᱤ ᱠᱚ ᱜᱮ ᱢᱚᱡᱽ ᱫᱚ ᱵᱟᱹᱱᱩᱜ ᱠᱚᱣᱟ ᱱᱤᱛ ᱫᱷᱟᱵᱤᱡ ᱛᱮ!  

 ᱟᱹᱫᱤᱵᱟᱹᱥᱤ ᱢᱟᱦᱟᱸ ᱢᱟᱱᱟᱣ 

 ᱥᱤᱧᱚᱛ 
ᱱᱚᱣᱟ ᱵᱷᱟᱨᱚᱛ ᱩᱯᱳ ᱢᱚᱦᱟᱫᱮᱥ ᱵᱷᱤᱛᱨᱤᱨᱮ ᱥᱤᱧᱚᱛ ᱨᱮᱜᱮ ᱡᱚᱛᱚᱠᱷᱚᱱ ᱟᱹᱫᱤᱵᱟᱹᱥᱤ ᱡᱟᱹᱛᱤ ᱠᱚ ᱫᱚ ᱠᱚ ᱰᱷᱤᱨ ᱜᱮᱭᱟ᱾ ᱥᱤᱧᱚᱛ ᱨᱮᱱᱟᱜ ᱡᱚᱛᱚᱞᱮᱠᱟᱱ ᱯᱚᱱᱚᱛ ᱨᱮᱜᱮ ᱟᱹᱫᱤᱵᱟᱹᱥᱤ ᱢᱟᱹᱱᱢᱤ ᱫᱚ ᱢᱮᱱᱟᱜ ᱠᱳᱣᱟ᱾ ᱥᱤᱧᱚᱛ ᱨᱮ ᱫᱚ ᱟᱹᱫᱤᱵᱟᱹᱥᱤ ᱠᱚ ᱥᱤᱰᱤᱣᱞ ᱴᱨᱟᱭᱤᱵᱽ (ᱮᱥᱴᱤ) ᱢᱮᱱᱛᱮ ᱵᱚᱱ ᱵᱟᱰᱟᱭ ᱠᱳᱣᱟ᱾ ᱟᱫᱚ ᱡᱟᱸᱦᱟᱸ ᱯᱚᱱᱚᱛ ᱨᱮ ᱟᱹᱫᱤᱵᱟᱹᱥᱤ ᱠᱚ ᱢᱮᱱᱟᱜ ᱠᱳᱣᱟ ᱚᱸᱰᱮ ᱜᱮ ᱟᱹᱫᱤᱵᱟᱹᱥᱤ ᱢᱟᱦᱟᱸ ᱫᱚ ᱠᱩ ᱢᱟᱱᱟᱣ ᱜᱮᱭᱟ᱾ ᱥᱚᱨᱠᱟᱨᱤ ᱵᱷᱟᱵᱽ ᱛᱮ ᱱᱚᱣᱟ ᱟᱹᱫᱤᱵᱟᱹᱥᱤ ᱢᱟᱦᱟᱸ ᱫᱚ ᱠᱚ ᱢᱟᱱᱟᱣᱟ᱾ ᱟᱨ ᱵᱮᱥᱚᱨᱠᱟᱨᱤ ᱵᱷᱟᱵᱽ ᱛᱮᱦᱚ  ᱟᱭᱢᱟ ᱞᱮᱠᱟᱱ ᱥᱮᱢᱞᱮᱫᱽ ᱠᱚ ᱱᱚᱶᱟ ᱢᱟᱦᱟᱸ ᱨᱮ ᱟᱭᱢᱟ ᱞᱮᱠᱟᱱ ᱠᱟᱹᱢᱤᱦᱚᱨᱟ ᱠᱩ ᱥᱟᱡᱟᱣ ᱥᱟᱯᱲᱟᱣᱟ᱾   

 ᱱᱮᱯᱟᱞ 
ᱱᱮᱯᱟᱞ ᱨᱮ ᱦᱚᱸ ᱢᱤᱫ ᱥᱟᱭ ᱪᱮᱛᱟᱱ ᱟᱹᱫᱤᱵᱟᱹᱥᱤ ᱡᱟᱹᱛᱤ ᱠᱚ ᱢᱮᱱᱟᱜ ᱠᱳᱣᱟ᱾  ᱱᱮᱯᱟᱞ ᱨᱮ ᱦᱚᱸ ᱟᱹᱫᱤᱵᱟᱹᱥᱤ ᱢᱮᱱᱛᱮ ᱠᱚ ᱞᱮᱠᱷᱟ ᱠᱳᱣᱟ᱾ ᱟᱹᱫᱤᱵᱟᱹᱥᱤ ᱠᱳᱣᱟᱜ ᱟᱹᱭᱫᱟᱹᱨᱤ ᱞᱟᱹᱜᱤᱛ ᱛᱮ ᱵᱮᱱᱟᱣ ᱟᱠᱟᱱᱟ ᱯᱩᱭᱞᱩ ᱡᱮᱜᱮᱛᱟᱹᱨᱤ ᱟᱭᱤᱱ ILO ᱠᱚᱱᱵᱷᱮᱱᱥᱚᱱ ᱑᱖᱙  ᱫᱷᱟᱨᱟ ᱛᱮ ᱱᱮᱯᱟᱞ ᱥᱚᱨᱠᱟᱨᱮ ᱢᱟᱱᱟᱣ ᱵᱟᱛᱟᱣ ᱠᱟᱫᱟ᱾ ᱟᱹᱫᱤᱵᱟᱹᱥᱤ ᱢᱟᱦᱟᱸ ᱨᱮ ᱱᱮᱯᱟᱞ ᱥᱚᱨᱠᱟᱨ ᱯᱟᱥᱟᱯᱟᱥᱤ ᱟᱹᱫᱤᱵᱟᱹᱥᱤ ᱠᱳᱣᱟ ᱟᱭᱢᱟ ᱞᱮᱠᱟᱱ ᱥᱮᱢᱞᱮᱫᱽ ᱠᱚ ᱱᱟᱱᱟ ᱦᱩᱱᱟᱹᱨ ᱠᱟᱹᱢᱤ ᱦᱚᱨᱟ ᱠᱩ ᱥᱟᱯᱲᱟᱣᱟ᱾

 ᱵᱟᱝᱞᱟᱫᱮᱥ 
ᱵᱟᱝᱞᱟᱫᱮᱥ ᱨᱮ ᱥᱚᱨᱠᱟᱨᱤ ᱵᱷᱟᱵ ᱛᱮ ᱢᱟᱱᱟᱣ ᱵᱟᱛᱟᱣ ᱠᱟᱱ ᱕᱐ ᱦᱟᱡᱟᱨ ᱜᱚᱴᱟᱝ ᱟᱹᱫᱤᱵᱟᱹᱥᱤ ᱢᱮᱱᱟᱜ ᱠᱳᱣᱟ᱾ ᱟᱫᱚ ᱟᱹᱫᱤᱵᱟᱹᱥᱤ ᱥᱮᱢᱞᱮᱫᱽ ᱠᱳᱣᱟᱜ ᱦᱤᱥᱟᱹᱵᱛᱮ ᱟᱨᱦᱚᱸ ᱰᱷᱤᱨ ᱟᱹᱫᱤᱵᱟᱹᱥᱤ ᱡᱟᱹᱛᱤ ᱵᱟᱝᱞᱟᱫᱮᱥ ᱨᱮ ᱢᱮᱱᱟᱜ ᱠᱳᱣᱟ᱾ ᱱᱚᱸᱰᱮ ᱫᱚ ᱟᱹᱫᱤᱵᱟᱹᱥᱤ ᱠᱚ ᱫᱚ ᱥᱚᱨᱠᱟᱨᱤ ᱵᱷᱟᱵᱽ ᱛᱮ ᱱᱨᱤ ᱜᱳᱥᱴᱷᱤ ᱢᱮᱱᱛᱮ ᱠᱚ ᱞᱮᱠᱷᱟᱜᱼᱟ᱾ ᱟᱹᱫᱤᱵᱟᱹᱥᱤ ᱠᱳᱣᱟᱜ ᱟᱹᱭᱫᱟᱹᱨᱤ ᱞᱟᱹᱜᱤᱛ ᱛᱮ ᱵᱮᱱᱟᱣ ᱟᱠᱟᱱᱟ ᱯᱩᱭᱞᱩ ᱡᱮᱜᱮᱛᱟᱹᱨᱤ ᱟᱭᱤᱱ ILO ᱠᱚᱱᱵᱷᱮᱱᱥᱚᱱ ᱑᱐᱗  ᱫᱷᱟᱨᱟ ᱵᱟᱝᱞᱟᱫᱮᱥ ᱥᱚᱨᱠᱟᱨᱮ ᱢᱟᱱᱟᱣ ᱵᱟᱛᱟᱣ ᱨᱮᱦᱚᱸ ᱟᱹᱫᱤᱵᱟᱹᱥᱤ ᱢᱟᱦᱟᱸ ᱫᱚ ᱥᱚᱨᱠᱟᱨᱤ ᱵᱷᱟᱵᱮᱴ ᱛᱮ ᱵᱟᱹᱠᱩ ᱢᱟᱱᱟᱣᱟ ᱫᱟᱲᱮᱭᱟ ᱠᱟᱱᱟ  । ᱚᱱᱟ ᱛᱮ ᱩᱞᱴᱟᱹᱛᱮ ᱟᱹᱫᱤᱵᱟᱹᱥᱤ ᱥᱮᱢᱞᱮᱫᱽ ᱠᱳᱣᱟᱜ ᱥᱟᱡᱟᱣ ᱥᱟᱯᱲᱟᱣ ᱨᱮ ᱥᱚᱨᱠᱟᱨ ᱨᱮᱱ ᱯᱩᱞᱤᱥ ᱵᱟᱹᱦᱱᱤ ᱡᱟᱜᱮ ᱫᱟᱨᱟᱢ ᱦᱚᱸ ᱠᱚ ᱮᱢᱮᱫ  ᱜᱮᱭᱟ᱾ ᱛᱟᱨᱯᱚᱨᱮ ᱦᱚᱸ ᱟᱭᱢᱟ ᱞᱮᱠᱟᱱ ᱟᱹᱫᱤᱵᱟᱹᱥᱤ ᱥᱮᱢᱞᱮᱫᱽ ᱠᱚ ᱟᱹᱫᱤᱵᱟᱹᱥᱤ ᱢᱟᱦᱟᱸ ᱫᱤᱥᱟᱹ ᱛᱮ ᱟᱭᱢᱟ ᱞᱮᱠᱟᱱ ᱠᱟᱹᱢᱤ ᱦᱚᱨᱟ ᱠᱩ ᱥᱟᱡᱟᱣ ᱥᱟᱯᱲᱟᱣᱟ᱾

 ᱟᱹᱫᱤᱵᱟᱹᱥᱤ ᱢᱟᱦᱟᱸ ᱨᱮᱱᱟᱜ ᱦᱟᱢᱟᱞ ᱠᱳ 
 ᱒᱐᱒᱒: "ᱥᱮᱨᱣᱟ ᱜᱮᱭᱟᱱ ᱡᱚᱜᱟᱣ ᱫᱚᱦᱚ ᱟᱨ ᱯᱟᱥᱱᱟᱣ ᱤᱫᱤ ᱨᱮ ᱟᱹᱫᱤᱵᱟᱹᱥᱤ ᱛᱤᱨᱞᱟᱹ ᱠᱚᱣᱟᱜ ᱮᱱᱮᱢ"
 2020: “Covid-19 and Indigenous Peoples' Resilience”
 2019: “Indigenous Languages”
 2018: “Indigenous Peoples’ Migration and Movement”
 2017: “Tenth Anniversary of the Adoption of the UN Declaration on the Rights of Indigenous Peoples”
 2016: “Indigenous Peoples’ Right to Education”
 2015: “Post 2015 Agenda: Ensuring indigenous peoples’ health and well-being”
 2014: “Bridging the gap: implementing the rights of indigenous peoples”
 2013: Indigenous peoples building alliances: Honouring treaties, agreements and other constructive arrangements
 2012: Indigenous Media, Empowering Indigenous Voices
 2011: Indigenous designs: celebrating stories and cultures, crafting their own future
 2010: Celebrating Indigenous Film Making
 2009: Indigenous Peoples and HIV/AIDS
 2008: Reconciliation between States and indigenous peoples
 2007: Urgent need to preserve indigenous languages
 2006: Indigenous Peoples: human rights, dignity and development with identity
 2005: The Cause of Indigenous Peoples is Ours

 ᱵᱟᱨᱦᱮ ᱡᱚᱱᱚᱲ 
 International Day of the World's Indigenous Peoples on the United Nations website
 International Day 2011 – Theme and programme of activities for 9 August 2011
 World's Indigenous Peoples Kingston, Ontario, Canada's Celebration by Ollin
 International Day of the World's Indigenous Peoples on the United Nations website
 Indigenous designs: Celebrating stories and cultures crafting our own culture  – Video of the event for 9 August 2011 recorded by the UN

ᱥᱟᱹᱠᱷᱭᱟᱹᱛ